NACRT

Na temelju članka 26. stavak 1. točka e) Ustava Županije Posavske ("Narodne novine Županije Posavske“ broj: 1/96, 3/96, 7/99, 3/00, 5/00 i 7/04), Skupština Županije Posavske, na prijedlog Vlade Županije Posavske, na \_\_\_\_\_ sjednici održanoj dana \_\_\_\_\_\_ 2021. godine, donosi

**ZAKON**

**O UNUTARNJIM POSLOVIMA ŽUPANIJE POSAVSKE**

**POGLAVLJE I - TEMELJNE ODREDBE**

**Članak 1.**

**(Predmet zakona)**

Ovim Zakonom se uređuju unutarnji poslovi iz nadležnosti Županije Posavske (u daljnjem tekstu: Županija), nadležnost, organizacija i rukovođenje Ministarstvom unutarnjih poslova Županije Posavske (u daljnjem tekstu: Ministarstvo), uključujući nadležnost, organizaciju i rukovođenje Upravom policije Ministarstva unutarnjih poslova Županije Posavske (u daljnjem tekstu: Uprava policije),imenovanje, sastav i funkcioniranje Neovisnog odbora za izbor i reviziju (u daljnjem tekstu: Neovisni odbor), izbor, imenovanje, mandat, praćenje rada, godišnja ocjena, razrješenje i disciplinska odgovornost policijskog komesara, sastav, imenovanje, nadležnost i mandat Ureda za pritužbe javnosti (u daljnjem tekstu: Ured), radni odnosi, međusobni odnosi i suradnja Ministarstva sa Ministarstvom sigurnosti Bosne i Hercegovine, drugim ministarstvima unutarnjih poslova i policijskim organima i organima uprave u Bosni i Hercegovini te druga pitanja od značaja za organizaciju, rad i ostvarivanje funkcije Ministarstva.

**Članak 2 .**

**(Pravni temelj za rad Ministarstva)**

1. Unutarnje poslove na teritoriji Županije vrši Ministarstvo.
2. Rad Ministarstva zasniva se na Ustavima Bosne i Hercegovine, Federacije Bosne i Hercegovine, Županije te zakonima i drugim propisima Bosne i Hercegovine, Federacije Bosne i Hercegovine (u daljnjem tekstu: Federacija) i Županije.

**Članak 3.**

**(Nacionalna struktura uposlenika)**

Nacionalna struktura uposlenika Ministarstva odražava nacionalnu strukturu stanovništva na teritoriji koju obuhvaća Županija prema popisu stanovništva iz 1991. godine.

**Članak 4.**

**(Principi policijske službe)**

Svi propisi koje donosi Ministarstvo, kao i sve radnje Ministarstva i njegovih uposlenika, moraju biti u skladu sa međunarodno prihvaćenim principima policijske službe, predviđenim u Sporazumu o reorganizaciji policije Federacije Bosne i Hercegovine i Aneksu ovog Sporazuma, potpisanim u Bonn-Petersbergu 25.04.1996. godine.

**Članak 5.**

**(Obveza postupanja po naređenju Ministarstva, Uprave policije i policijskih službenika)**

Stanovnici i oni koji borave na prostoru Županije, gospodarska društva i druge pravne osobe obvezni su postupiti po naređenjima koja Ministarstvo i Uprava policije odnosno policijski službenici izdaju na temelju zakonskih ovlaštenja.

**Članak 6.**

**(Obavještavanje javnosti)**

1. Ministarstvo i Uprava policije obavještavaju javnost o događajima i pojavama koje su od značaja za javnost iz svoje nadležnosti.
2. Obavještavanje javnosti iz stavka (1) ovog članka obavlja se putem sredstava javnog informiranja, kao i na drugi pogodan način.
3. Predmetom obavještavanja javnosti ne mogu biti podaci koji su prema Zakonu o zaštiti tajnih podataka („Službeni Glasnik BiH“ broj: 54/05 i 12/09) određeni po stupnju tajnosti, kao i informacije o poduzetim i planiranim istražnim radnjama bez odobrenja nadležnog tužiteljstva.

**Članak 7.**

**(Zaštitni znak Ministarstva)**

1. Ministarstvo ima zaštitni znak.
2. Na prijedlog ministra unutarnjih poslova Županije Posavske (u daljnjem tekstu: ministar) Vlada Županije Posavske (u daljnjem tekstu: Vlada) donosi propis o obliku, sadržaju i načinu korištenja zaštitnog znaka Ministarstva.

**Članak 8.**

**(Izgled, obilježavanje i uporaba vozila Ministarstva)**

Na prijedlog policijskog komesara ministar donosi propis kojim se uređuje izgled, obilježavanje, registracija i način uporabe vozila Ministarstva i Uprave policije.

**Članak 9.**

**(Pravni status Uprave policije)**

1. Uprava policije je uprava u sastavu Ministarstva, čija se nadležnost, organizacija, rukovođenje, način rada i druga pitanja koja su od značaja za rad i funkcioniranje Uprave policije u okviru Ministarstva uređuju ovim Zakonom.
2. Uprava policije je policijski organ koji izvršava policijske poslove i ima operativnu samostalnost.

**Članak 10.**

**(Osiguranje proračunskih sredstava**

**za izvršenje unutarnjih poslova iz nadležnosti Županije)**

1. Proračunska sredstva za izvršenje unutarnjih poslova iz nadležnosti Županije osiguravaju se u Proračunu Županije.
2. Sredstva potrebna za rad Uprave policije osiguravaju se na proračunskoj poziciji Ministarstva.
3. Zahtjev za osiguranje sredstava iz stavka (2) ovog članka priprema policijski komesar i dostavlja ministru.
4. Zahtjev za dodjelu proračunskih sredstava Ministarstva ministar dostavlja Vladi, putem Ministarstva financija Županije Posavske, na daljnje postupanje.
5. Vlada i ministar obvezni su osigurati sve uvjete za nesmetan rad Uprave policije radi efikasnog obavljanja svih poslova iz njezine nadležnosti, poštujući međunarodne standarde i principe iz oblasti rada policije, što se obavlja na način predviđen ovim Zakonom.
6. Na proceduru pripreme i podnošenja zahtjeva za proračunska sredstva Ministarstva, kao i druga pitanja koja se odnose na odgovornost za računovodstvo, internu kontrolu, nadzor i zakonitost raspolaganja proračunskim sredstvima, primjenjuju se odredbe posebnih propisa kojima su uređena navedena pitanja.

**Članak 11.**

**(Specijalna kasa)**

1. Za obavljanje poslova iz članka 23. (1) b) i d) ovog Zakona formira se specijalna kasa.
2. Vlada će utvrdit udio financijskih sredstava potrebnih za korištenje specijalne kase.
3. Financijska sredstva za specijalnu kasu iz stavka (1) ovog članka osiguravaju se u okviru proračunskih sredstava Ministarstva na prijedlog policijskog komesara.
4. Na prijedlog policijskog komesara, ministar će propisati uvjete, način i postupak korištenja odobrenih financijskih sredstava za specijalnu kasu iz stavka (2) ovog članka, kao i druga pitanja koja su od značaja za funkcioniranje specijalne kase.

**POGLAVLJE II - UNUTARNJI POSLOVI IZ NADLEŽNOSTI ŽUPANIJE**

**Članak 12.**

**(Unutarnji poslovi)**

Unutarnji poslovi iz nadležnosti Županije su:

1. zaštita života i imovine, kao i drugih prava i sloboda utvrđenih ustavima u Bosni i Hercegovini;
2. sprječavanje, otkrivanje i istraga kaznenih djela i prekršaja na području Županije sukladno zakonu;
3. poslovi i zadaci koji se odnose na održavanje javnog reda i mira;
4. poslovi i zadaci koji se odnose na održavanje javnih okupljanja;
5. osiguranje određenih osoba i objekata na području Županije;
6. kriminalističko-tehnička vještačenja;
7. poslovi sigurnosti, kontrole i regulacije prometa na cestama Županije te drugi poslovi u oblasti prometa, utvrđene posebnimzakonima i podzakonskim aktima;
8. suradnja s drugim ministarstvima unutarnjih poslova i drugim tijelimau Bosni i Hercegovini u okviru nadležnosti Ministarstva;
9. razmjene informacija sa tužiteljstvima, sudovima i drugim policijskim tijelima u Bosni i Hercegovini;
10. poslovi izdavanja odobrenja za nabavku, držanje i nošenje oružja i streljiva, vođenja propisanih evidencija i obavljanje drugih poslova i zadataka sukladno propisima koji uređuju ovu oblast;
11. pružanje pomoći tijelima uprave i pravnim osobama kojima je povjereno vršenje javnih ovlasti sukladno posebnim propisima;
12. policijski poslovi iz nadležnosti Ministarstva povjereni od strane tužiteljstava u Bosni i Hercegovini;

m) poslovi izdavanja, poništavanja i zamjene osobnih iskaznica i jedinstvenog matičnog broja

 građana i vođenja evidencija;

n) poslovi izdavanja, poništavanja, zamjene i oduzimanja putnih isprava;

o) registracija motornih vozila i vođenje evidencija;

p) poslovi izdavanja, poništavanja i zamjene vozačkih dozvola;

r) poslovi prijavljivanja, odjavljivanja i vođenja evidencije o prebivalištu i boravištu građana;

s) rješavanje u drugostupanjskom upravnom postupku iz nadležnosti Ministarstva;

t) čuvanje duplikata matičnih knjiga u elektronskom obliku;

u) poslovi koji se odnose na promjenu osobnog imena i utvrđivanje identiteta;

v) poslovi koji se odnose na stjecanje državljanstva Federacije i promjene entitetskog

 državljanstva;

z) poslovi koji se odnose na zaštitu od požara i eksplozija;

a1) poslovi koji se odnose na oblast proizvodnje, prometa i skladištenja eksplozivnih, zapaljivih

 tečnosti i plinova i ostalih opasnih materija koji su u nadležnosti Županije;

b1) poslovi koji se odnose na rad agencija za zaštitu ljudi i imovine i vlastitih unutarnjih

 zaštitarskih službi;

c1) inspekcijski nadzor u oblastima iz svoje nadležnosti;

d1) obavljanje drugih poslova i zadataka koje Federalno ministarstvo unutarnjih poslova (u

 daljnjem tekstu: Federalno ministarstvo) povjeri Ministarstvu iz svoje nadležnosti;

e1) suradnja sa drugim organima u Bosni i Hercegovini u izvršavanju unutarnjih poslova;

f1) upravni i drugi poslovi i zadaci stavljeni u nadležnost Ministarstva sukladno ovom i drugim

 zakonima;

g1) primjena i usavršavanje stručnih i naučnih metoda o radu i sadržaju rada policije;

h1) planiranje, ustrojavanje, održavanje i izgradnju jedinstvenog i funkcionalnog sustava veza,

 poslovi prijenosa i zaštite informacija i protu-elektronske zaštite sustava veza;

i1) znanstveno-istraživački poslovi nužni za osiguranje djelatnosti policije.

**Članak 13.**

**(Izvješće o radu Ministarstva i Uprave policije)**

1. Ministar je obvezan da najmanje jednom godišnje, a po potrebi i češće, podnosi izvješće o radu Ministarstva koje obuhvaća i izvješće iz nadležnosti rada Uprave policije koje sačinjava Uprava policije.
2. Izvješće iz stavka (1) ovog članka podnosi se Vladi, a Vlada podnosi Skupštini Županije Posavske (u daljnjem tekstu: Skupština).
3. Odluke i smjernice Vlade i Skupštine provode ministar i policijski komesar sukladno ovom Zakonu.
4. Izvješće iz stavka (1) ovog članka može se odnositi i na pojedinačne slučajeve, ako to zatraže organi iz stavka (2) ovog članka, ako zakonom nije drugačije određeno ili ne ugrožava operativni rad Uprave policije.

**Članak 14.**

**(Zajednička nadležnost i povjereno vršenje poslova)**

1. U slučaju kada je Ministarstvu povjereno obavljanje poslova iz nadležnosti Federacije ili prilikom obavljanja poslova iz zajedničke nadležnosti Federacije i Županije, Ministarstvo neposredno primjenjuje zakone i druge propise Federacije.
2. Nadzor nad provođenjem propisa iz stavka (1) ovog članka obavlja Federalno ministarstvo.

**Članak 15.**

**(Rješavanje sukoba nadležnosti)**

1. Za rješavanje sukoba nadležnosti između Federalnog ministarstva i Ministarstva i između drugog županijskog ministarstva unutarnjih poslova i Ministarstva, nadležan je Ustavni sud Federacije Bosne i Hercegovine.
2. Ako je potrebno žurno postupanje u cilju sprječavanja nastanka neotklonjivih štetnih posljedica, do odluke Ustavnog suda Federacije Bosne i Hercegovine primjenjuje se odluka koju donosi ministar Federalnog ministarstva.
3. Kada ministar Federalnog ministarstva donese odluku iz stavka (2) ovog članka, obvezan je o tome odmah obavijestiti premijera Vlade Federacije Bosne i Hercegovine i ministra županijskog ministarstva unutarnjih poslova na kojeg se ta odluka odnosi.

**Članak 16.**

**(Osobe i objekti pod posebnim osiguranjem)**

Vlada propisom određuje koje se osobe i objekti u nadležnosti Županije posebno osiguravaju i uređuje način njihovog osiguranja, što operativno provodi Uprava policije.

**Članak 17.**

**(Pružanje pomoći drugim organima i pravnim osobama)**

1. Uprava policije pruža pomoć drugim organima, gospodarskim društvima i drugim pravnim osobama kojima je povjereno vršenje javnih ovlaštenja, radi osiguranja izvršenja poslova iz njihove nadležnosti, ako se prilikom izvršenja tih poslova i zadataka pruži fizički otpor ili se takav otpor može osnovano očekivati.
2. O načinu i obimu pružanja pomoći sukladno stavku (1) ovog članka odlučuje načelnik policijske uprave, prema mjestu pružanja pomoći. Ukoliko se pomoć pruža na području više policijskih uprava, o pomoći odlučuje načelnik sektora uniformirane policije.
3. Kada ocijeni da se prilikom pružanja pomoći iz stavka (1) ovog članka može očekivati organizirani masovni fizički otpor ili uporaba oružja ili predmeta kojima se može ugroziti život ili zdravlje ljudi, načelnik nadležne policijske uprave odnosno načelnik sektora uniformirane policije je dužan prije donošenja odluke iz stavka (2) ovog članka pribaviti pismenu suglasnost policijskog komesara.
4. Na prijedlog policijskog komesara, ministar podzakonskim propisom uređuje način i obujam pružanja pomoći kao i postupanje policijskih službenika.

**Članak 18.**

**(Pružanje pomoći u izvanrednim okolnostima)**

Uprava policije pruža pomoć tijelima uprave, jedinicama lokalne samouprave, pravnim i fizičkim osobama i u slučajevima opće opasnosti uzrokovane prirodnim nepogodama, epidemijama i drugim izvanrednim okolnostima.

**POGLAVLJE III – ORGANIZACIJA I NADLEŽNOST MINISTARSTVA**

**Odjeljak A. Organizacija Ministarstva**

**Članak 19.**

**(Pravilnik o unutarnjoj organizaciji)**

1. Ministarstvo obavlja poslove iz svoje nadležnosti u okviru organizacijskih jedinica koje se utvrđuju Pravilnikom o unutarnjoj organizaciji Ministarstva unutarnjih poslova Županije Posavske (u daljnjem tekstu: Pravilnik).
2. Pravilnik donosi ministar, uz suglasnost Vlade.
3. Dio Pravilnika koji se odnosi na Upravu policije utvrđuje ministar na prijedlog policijskog komesara.

**Članak 20.**

**(Nadležnosti Ministarstva)**

U okviru poslova iz članka 12. ovog Zakona, Ministarstvo preko svojih organizacijskih jedinica obavlja sljedeće poslove:

1. izdavanje, poništavanje i zamjena osobnih iskaznica i jedinstvenog matičnog broja građana;
2. izdavanje, poništavanje, zamjena i oduzimanje putnih isprava;
3. izdavanje, poništavanje i zamjena vozačkih dozvola;
4. registracija motornih vozila i vođenje evidencija;
5. rješavanje u drugostupanjskom upravnom postupku iz nadležnosti Ministarstva;
6. promjena osobnog imena i utvrđivanje identiteta;
7. čuvanje duplikata matičnih knjiga u elektronskom obliku;
8. vođenja propisanih evidencija;
9. stjecanje državljanstva Federacije i promjena entitetskog državljanstva;
10. prijavljivanje, odjavljivanje i vođenje evidencija o prebivalištu i boravištu državljana Bosne i Hercegovine;
11. zaštita od požara i eksplozija;
12. poslovi koji se odnose na oblast proizvodnje, prometa i skladištenja eksplozivnih, zapaljivih tečnosti, plinova i ostalih opasnih materija koji su u nadležnosti Županije;
13. poslovi koji se odnose na rad agencija za zaštitu ljudi i imovine i vlastitih unutarnjih zaštitarskih službi;
14. inspekcijski nadzor u oblastima iz svoje nadležnosti;
15. upravni i drugi poslovi i zadaci propisani ovim i drugim zakonima.

**Odjeljak B. Rukovođenje Ministarstvom**

**Članak 21.**

**(Ovlaštenja ministra u rukovođenju Ministarstvom)**

1. Ministarstvom rukovodi ministar.
2. Ministar za svoj rad odgovara predsjedniku Vlade i Skupštini.
3. U cilju provođenja županijske politike i prioriteta u svezi s unutarnjim poslovima, provođenja županijskih zakona i izvršavanja zadataka povjerenih od strane Vlade, pored zadataka utvrđenih drugim zakonima, ministar:
4. predstavlja i zastupa Ministarstvo;
5. utvrđuje prioritete i politiku Ministarstva;
6. predlaže donošenje zakona i drugih propisa iz nadležnosti Ministarstva;
7. donosi provedbene propise i druge opće i pojedinačne akte iz svoje nadležnosti u svrhu provođenja zakona i drugih propisa Županije u oblasti unutarnjih poslova;
8. organizira i osigurava zakonito i efikasno obavljanje svih poslova iz nadležnosti Ministarstva i u svezi s tim poduzima odgovarajuće mjere i radnje;
9. odlučuje u upravnim stvarima na način propisan zakonom;
10. organizira jedinstven sustav izvještavanja i obrade podataka u oblasti unutarnjih poslova neophodnih za vršenje poslova Ministarstva;
11. osigurava suradnju Ministarstva sa drugimdržavnim organima u Bosni i Hercegovini;
12. izvršava i druge poslove i zadatke koje mu povjeri Vlada, kao i druge poslove utvrđene zakonima Županije, Federacije i Bosne i Hercegovine.

(4) Prema osnovnim organizacijskim jedinicama Ministarstva, ministar:

1. upravlja i usmjerava obavljanje poslova iz nadležnosti organizacijskih jedinica;
2. osniva stručna povjerenstva i odgovarajuća radna tijela Ministarstva;
3. odlučuje o korištenju sredstava i vrši nabavu opreme i materijalno-tehničkih sredstava Ministarstva;
4. odlučuje o zasnivanju i prestanku radnog odnosa kao i o pravima, obvezama i odgovornostima iz radnog odnosa državnih službenika i namještenika, izuzev državnih službenika i namještenika za koje je nadležan policijski komesar, sukladno ovom Zakonu i drugim propisima;
5. utvrđuje potrebe, određuje i implementira programe stručnog osposobljavanja i usavršavanja državnih službenika i namještenika Ministarstva;
6. izvršava i druge poslove i zadatke koje mu povjeri Vlada, kao i druge poslove i zadatke utvrđene zakonima Županije, Federacije i Bosne i Hercegovine.

(5) Protiv rješenja o imenovanjima iz stavka (4) b) ovog članka, dozvoljen je prigovor

 ministru u roku od osam dana od dana prijema rješenja, osim ako drugim zakonom nije

 drugačije određeno.

(6) Prema Upravi policije ministar je ovlašten da:

1. na prijedlog policijskog komesara donosi podzakonske propise i druge opće i pojedinačne akte za koje je zakonom ovlašten;
2. prati rad policijskog komesara;
3. utvrđuje politike i prioritete u svezi sveobuhvatnih sigurnosnih pitanja;
4. na prijedlog policijskog komesara usvaja plan policijskih poslova Uprave policije;
5. daje izjašnjenje na predloženu godišnju ocjenu o radu policijskog komesara na način predviđen u članku 44. ovog Zakona**,** i
6. obavlja i druge poslove koji su mu ovim Zakonom i drugim propisima dati u nadležnost.

**Članak 22.**

**(Zamjena ministra)**

1. U slučaju privremene spriječenosti ministra do 30 dana, dužnost ministra vrši tajnik Ministarstva, a kada se razmatraju materijali iz nadležnosti Ministarstva sjednicama Vlade prisustvuje tajnik bez prava glasa.
2. Ukoliko ministar, zbog odsustva ili drugih stvarnih ili pravnih razloga, ne može vršiti svoju dužnost duže od 30 dana, dužnost ministra vrši osoba koju imenuje Vlada dokon ne bude u stanju da ponovo preuzme dužnost ili dok se ne imenuje novi ministar.

**Odjeljak C. Uprava policije**

**Članak 23.**

**(Nadležnosti Uprave policije)**

U okviru poslova iz članka 12. ovog Zakona, Uprava policije preko svojih organizacijskih jedinica obavlja slijedeće poslove:

1. zaštita života i imovine, kao i drugih prava i sloboda utvrđenih ustavima u Bosni i Hercegovini;
2. sprječavanje, otkrivanje i istraga kaznenih djela i prekršaja na području Županije sukladno zakonima;
3. kriminalističko-tehnička vještačenja;
4. prikupljanja i analize informacija i podataka iz točke b) ovog članka, kao i o ukupnoj sigurnosnoj situaciji u Županiji;
5. objavljuje županijske potrage i oglašava raspisane potrage;
6. poslove i zadatke koji se odnose na održavanje javnog reda i mira;
7. poslove i zadatke koji se odnose na održavanje javnih okupljanja;
8. osiguranje određenih osoba i objekata na području Županije;
9. kontrola i regulacija prometa na cestama Županije te drugi poslovi u oblasti prometa utvrđeni posebnim zakonima i podzakonskim aktima;
10. poslove izdavanja odobrenja za nabavku, držanje i nošenje oružja i streljiva, vođenje propisanih evidencija te obavljanje drugih poslova i zadataka sukladno propisima koji uređuju ovu oblast;
11. poslove koji se odnose na oblast proizvodnje, prometa i skladištenja eksplozivnih, zapaljivih i ostalih opasnih materija koja su u nadležnosti Županije;
12. vodi propisane, statističke, operativne i druge službene evidencije potrebne za obavljanje zadataka iz nadležnosti Uprave policije;
13. razmjene informacija sa tužiteljstvima, sudovima i drugim policijskim organima u Bosni i Hercegovini;
14. poslove iz domena predstavki i žalbi građana na ponašanje policijskih službenika;
15. pružanje pomoći tijelima uprave i pravnim osobama kojima je povjereno obavljanje javnih ovlasti sukladno s posebnim propisima;
16. poslovi nadzora nad radom agencija za zaštitu ljudi i imovine;

r) poslovi zaštite tajnih i osobnih podataka;

s) policijske poslove povjerene od strane sudova i tužiteljstava u Bosni i Hercegovini;

t) druge poslove i zadatke utvrđene zakonom i drugim propisima.

**Članak 24.**

**(Postupanje Uprave policije u obavljanju poslova iz svoje nadležnosti)**

Pri obavljanju poslova iz članka 23. ovog Zakona Uprava policije obvezna je postupiti sukladno ovom Zakonu i drugim zakonima te podzakonskim propisima koji se odnose na rad Uprave policije, kao i svim drugim propisima koje donosi Ministarstvo.

**Odjeljak D. Rukovođenje Upravom policije**

**Članak 25.**

**(Ovlaštenja policijskog komesara u rukovođenju Upravom policije)**

1. Upravom policije rukovodi policijski komesar.
2. Policijski komesar za svoj rad odgovara ministru i Vladi.
3. U rukovođenju Upravom policije, policijski komesar obavlja sljedeće poslove:
4. predstavlja Upravu policije;
5. nadgleda i usmjerava aktivnosti Uprave policije kojom rukovodi sukladno sa prioritetima koje odredi Vlada, uz konsultacije sa ministrom;
6. samostalno planira, upravlja, nadgleda i usmjerava cjelokupni rad Uprave policije;
7. odlučuje u upravnim stvarima iz nadležnosti Uprave policije;
8. donosi podzakonske propise za koje je ovlašten zakonom i vrši izmjene i dopune istih;
9. predlaže ministru nacrte i prijedloge propisa ili izmjene i dopune propisa iz nadležnosti Uprave policije;
10. odlučuje o zasnivanju i prestanku radnog odnosa kao i o pravima, obvezama i odgovornostima iz radnog odnosa policijskih službenika, državnih službenika i namještenika u Upravi policije izuzev prava i obveza istih koja se odnose na korištenje
financijskih sredstava iz proračuna Županije;
11. donosi odluku o internom premještanju policijskih službenika na i sa odgovarajućih radnih mjesta u Upravi policije;
12. odlučuje o disciplinskoj odgovornosti policijskih službenika za lakšu povredu službene dužnosti;
13. dostavlja ministru zahtjev za osiguranje sredstava potrebnih za rad Uprave policije;
14. predlaže ukupan broj policijskih službenika, državnih službenika i namještenika u Upravi policije;
15. osniva stručna povjerenstva i odgovarajuća radna tijela iz nadležnosti Uprave policije;
16. utvrđuje potrebe, određuje i implementira programe stručnog osposobljavanja i usavršavanja policijskih službenika, državnih službenika i namještenika u Upravi policije;
17. organizira jedinstven sustav izvještavanja i obrade podataka neophodnih za vršenje nadležnosti Uprave policije;
18. osigurava suradnju sa drugim policijskim organima i agencijama za provođenje zakona u Bosni i Hercegovini, te surađuje sa tužiteljstvima, sudovima i drugim nadležnim pravosudnim organima u pitanjima iz nadležnosti Uprave policije;
19. priprema programe, informacije, analize i druge materijale iz nadležnosti rada Uprave policije na zahtjev ministra, Vlade ili na vlastitu inicijativu;

r) redovno izvještava ministra o poduzetim aktivnostima Uprave policije;

s) obavještava javnost o radu Uprave policije;

t) podnosi informacije i statističke podatke Federalnom ministarstvu, u svezi s poslovima iz

 zajedničke nadležnosti Županije i Federacije, kao i poslovima iz nadležnosti Federacije koji su povjereni Ministarstvu;

u) najmanje jednom mjesečno izvješćuje Neovisni odbor o rezultatima rada Uprave policije i

 stavlja na raspolaganje sve tražene podatke i dokumentaciju iz nadležnosti rada Neovisnog

 odbora;

v) vrši i druga ovlaštenja koja su mu ovim Zakonom i drugim propisima data u nadležnost.

(4) Protiv rješenja o imenovanjima iz stavka (3) l) ovog članka, dozvoljen je prigovor policijskom komesaru u roku od osam dana od dana prijema rješenja, osim ako drugim zakonom nije drugačije određeno.

(5) Policijski komesar može ovlastiti rukovoditelja organizacijske jedinice u kojoj se obavljaju poslovi uniformirane policije ili rukovoditelja organizacijske jedinice u kojoj se obavljaju poslovi kriminalističke policije da obavljaju određene poslove iz stavka (3) ovog članka.

**Članak 26.**

**(Zamjena policijskog komesara)**

1. Načelnik Sektora uniformirane policije obavljat će dužnost policijskog komesara, do imenovanja novog policijskog komesara, ukoliko je policijskom komesaru istekao mandat, odnosno ako policijski komesar bude razriješen ili podnese ostavku, kao i u slučaju da policijski komesar nije u mogućnosti obavljati svoju dužnost zbog bolesti ili iz drugih razloga.
2. Ukoliko je načelnik Sektora uniformirane policije zbog bolesti, ili iz drugih razloga, spriječen obavljati dužnost policijskog komesara, Vlada će na prijedlog ministra, iz reda policijskih službenika uposlenih u Upravi policije u činu glavnog ili samostalnog inspektora, imenovati osobu koja će obavljati dužnost policijskog komesara.
3. Načelnik Sektora uniformirane policije preuzima dužnost dan nakon nastupanja okolnosti iz stavka (1) ovog članka, a policijski službenik iz stavka (2) ovog članka preuzima dužnost u skladu s aktom o imenovanju.
4. Za vrijeme obavljanja dužnosti policijskog komesara osobe iz stavka (1) i (2) ovog članka imaju sva prava, obveze, ovlaštenja i zadaće predviđene ovim člankom, kao i pravo na naknadu razlike plaće do iznosa osnovne plaće policijskog komesara, ako obavljaju dužnost policijskog komesara duže od 30 dana uzastopno**.**

 **POGLAVLJE IV – NEOVISNI ODBOR, PROCES IZBORA, IMENOVANJE, MANDAT,**

 **NADZOR I RAZRJEŠENJE POLICIJSKOG KOMESARA**

**Odjeljak A. Neovisni odbor**

**Članak 27.**

**(Neovisni odbor)**

1. Radi osiguranja nepristrane, objektivne, kvalitetne i zakonite procedure imenovanja policijskog komesara, lišene svakog političkog utjecaja, osniva se Neovisni odbor koji omogućava da za policijskog komesara budu predloženi najkvalitetniji kandidati, kao i osiguranje stručnog, objektivnog i nepristranog praćenja rada policijskog komesara i obavljanje drugih poslova utvrđenih ovim Zakonom.
2. Na prijedlog Komisije za izbor i imenovanja Skupštine Županije Posavske (u daljem tekstu: Komisija za izbor i imenovanja), Skupština imenuje Neovisni odbor.
3. Neovisni odbor je neovisno tijelo Skupštine koje provodi postupak izbora i smjene policijskog komesara, te vrši nadzor nad njegovim radom.
4. Neovisni odbor radi isključivo na profesionalnim osnovama, ne zastupajući, ne štiteći niti podrivajući interese bilo koje političke stranke, registrirane organizacije ili udruženja ili bilo kojeg naroda u Bosni i Hercegovini.

**Članak 28.**

**(Sastav Neovisnog odbora)**

1. Neovisni odbor se sastoji od sedam članova.
2. Članovi Neovisnog odbora biraju se iz reda stručnjaka iz oblasti pravnih, kriminalističkih ili drugih društvenih ili prirodnih znanosti te organizacija koje se bave zaštitom ljudskih prava ili drugih srodnih oblasti.
3. Najmanje jedan član Neovisnog odbora mora biti diplomirani pravnik ili imati završen prvi ciklus visokog obrazovanja po Bolonjskom sustavu studiranja pravnog smjera, a koje se vrednuje sa najmanje 240 ECTS bodova.
4. Sastav Neovisnog odbora odražava nacionalnu strukturu stanovništva na teritoriji Županije prema popisu stanovništva iz 1991. godine, pri čemu će se voditi računa o spolnoj zastupljenosti.

**Članak 29.**

**(Kriteriji za članstvo u Neovisnom odboru)**

Član Neovisnog odbora može biti svaka osoba koja:

1. je državljanin Bosne i Hercegovine;
2. ima najmanje VII stupanj stručne spreme ili završen prvi ciklus visokog obrazovanja po Bolonjskom sustavu studiranja koje se vrednuje sa najmanje 240 ECTS bodova i najmanje tri godine radnog iskustva nakon stjecanja visoke stručne spreme u oblasti pravnih, kriminalističkih ili drugih društvenih ili prirodnih znanosti;
3. nije uposlena u tijelima unutarnjih poslova u Bosni i Hercegovini odnosno drugim policijsko-sigurnosnim agencijama u Bosni i Hercegovini;
4. nije član političke stranke;
5. nije bila imenovana na bilo koju poziciju u političkoj stranci na bilo kojem nivou, niti je bila postavljena na bilo koju poziciju od strane političke stranke;
6. nije bila član izvršnog ili zakonodavnog tijela na bilo kojem nivou vlasti u Bosni i Hercegovini;
7. nije osuđivana za kazneno djelo;
8. protiv koje se ne vodi kazneni postupak;
9. nema izrečenu disciplinsku sankciju za teže povrede službene dužnosti***.***

**Članak 30.**

**(Sukob interesa)**

1. Član Neovisnog odbora ne smije imati sukob interesa s radom policijskog organa i Ministarstva.
2. Sukob interesa postoji kada osoba predložena za imenovanje ima osobni interes u policijskim poslovima, koji mogu utjecati na zakonitost, transparentnost, objektivnost i nepristranost u vršenju funkcije u Neovisnom odboru.

**Članak 31.**

**(Imenovanje Neovisnog odbora i trajanje mandata)**

1. Neovisni odbor se imenuje na period od četiri godine.
2. Članovi Neovisnog odbora iz stavka (1) ovog članka mogu biti ponovno izabrani u Neovisni odbor samo jednom uzastopno.
3. Postupak izbora novog saziva Neovisnog odbora pokreće se najkasnije šest mjeseci prije isteka mandata imenovanog Neovisnog odbora.
4. Ukoliko mandat Neovisnog odbora istekne prije imenovanja novog Neovisnog odbora, postojeći Neovisni odbornastavlja u kontinuitetu vršiti svoje dužnosti, a najdulje šest mjeseci od isteka mandata.

**Članak 32.**

**(Financiranje Neovisnog odbora)**

1. Rad Neovisnog odbora financira se iz Proračuna Skupštine.
2. Član Neovisnog odbora ima pravo na mjesečnu naknadu za svoj rad čiju visinu utvrđuje nadležno tijelo Skupštine.

**Članak 33.**

**(Razrješenje člana Neovisnog odbora)**

1. Skupština će razriješiti člana Neovisnog odbora prije isteka mandata u slučajevima ako:
	1. prestane ispunjavati bilo koji od uvjeta na temelju kojih je imenovan za člana Neovisnog odbora;
	2. ne obavlja poslove u skladu sa zakonom i usvojenim Poslovnikom o radu Neovisnog odbora;
	3. neopravdano ne prisustvuje na tri sjednice Neovisnog odbora u tijeku kalendarske godine;
	4. po ocjeni nadležne zdravstvene institucije postane trajno nesposoban za obavljanje svojih dužnosti;
	5. ako postoji sukob interesa propisan člankom 30. ovog Zakona.
2. Član Neovisnog odbora je dužan obavijestiti Komisiju za izbor i imenovanja o bilo kakvim promijenjenim okolnostima koje mogu uticati na njegovo članstvo.
3. Svaka druga osoba može obavijestiti Komisiju za izbor i imenovanja o postojanju razloga iz stavka (1) i (2) ovog članka.
4. Komisija za izbor i imenovanja je dužna provjeriti navode u roku od 15 dana od dana saznanja za postojanje razloga iz stavka (1) i (2) ovog članka.
5. Ukoliko utvrdi postojanje razloga za razrješenje člana Neovisnog odbora, Komisija za izbor i imenovanja odmah pokreće postupak razrješenja te izbora novog člana, a Skupština ga imenuje.
6. Mandat novog člana Neovisnog odbora koji bi bio imenovan u skladu sa člankom 29. ovog Zakona traje do isteka mandata Neovisnog odbora iz članka 31.(1) ovog Zakona.
7. Razrješenje jednog ili više članova Neovisnog odbora ne smije utjecati na rad Neovisnog odbora koji nastavlja sa svojim radom, uključujući i donošenje odluka, dok Skupština ne izvrši imenovanje novog člana ili članova.

**Članak 34.**

**(Ostavka člana Nezavisnog odbora)**

1. Član Neovisnog odbora može podnijeti ostavku.
2. Ostavka se podnosi Skupštini.
3. Ostavka jednog ili više članova Neovisnog odbora ne smije utjecati na rad Neovisnog odbora.
4. Član Neovisnog odbora u ostavci nastavlja da obavlja svoje dužnosti, uključujući i donošenje odluka, sve dok Skupština ne izvrši imenovanje novog člana ili članova.
5. Komisija za izbor i imenovanja je dužna odmah započeti postupak izbora novog člana.

**Članak 35.**

**(Nadležnosti Neovisnog odbora)**

Neovisni odbor obavlja sljedeće poslove iz svoje nadležnosti:

* 1. raspisuje i provodi Javni natječaj za imenovanje policijskog komesara;
	2. vrši selekciju i predlaže listu kandidata za izbor policijskog komesara Vladi koju dostavlja posredstvom ministra;
	3. prati rad policijskog komesara, nadzire primjenu ovlaštenja policijskog komesara u rukovođenju Upravom policije iz članka 25. ovog Zakona i o tome izvještava Skupštinu;
	4. ako procijeni za potrebnim može izvršiti neposredni uvid u akte i predmete Uprave policije, izuzev akata koji sadrže operativne podatke čija je aktivnost u tijeku.
	5. predlaže Vladi razrješenje policijskog komesara u skladu s ovim Zakonom;
	6. vodi prvostupanjski disciplinski postupak protiv policijskog komesara i izriče disciplinske sankcije;
	7. prima, razmatra i postupa po podnesenim žalbama na rad policijskog komesara;
	8. usvaja Poslovnik o radu Neovisnog odbora i izvještava Skupštinu o svom radu;
	9. obavlja i druge poslove koji su ovim Zakonom stavljeni u njegovu nadležnost.

**Članak 36.**

**(Funkcioniranje i odlučivanje Neovisnog odbora)**

Poslovi, zadaci i druga pitanja koja se odnose na rad i funkcioniranje Neovisnog odbora, a koja nisu regulirana ovim Zakonom, detaljnije će se propisati Poslovnikom iz članka 35. (1) h) ovog Zakona.

**Odjeljak B. Postupak izbora, imenovanje i mandat policijskog komesara**

**Članak 37.**

**(Uvjeti za radno mjesto policijskog komesara)**

Za radno mjesto policijskog komesara kandidat mora ispunjavati sljedeće uvjete:

1. da je državljanin Bosne i Hercegovine;
2. da je zdravstveno sposoban za obavljanje poslova;
3. da ima najmanje VII stupanj stručne spreme ili završen prvi ciklus visokog obrazovanja po Bolonjskom sustavu studiranja koje se vrednuje sa najmanje 240 ECTS bodova;
4. da ima najmanje tri godine radnog iskustva u činu glavnog inspektora ili višem činu;
5. da nije osuđivan za kazneno djelo;
6. da protiv njega nije pokrenut kazneni postupak i potvrđena optužnica sukladno zakonima o kaznenom postupku u Bosni i Hercegovini;
7. da se na njega ne odnosi odredba članka IX. 1. Ustava Bosne i Hercegovine;
8. da za vrijeme objavljivanja javnog natječaja iz članka 38. ovog Zakona, ne ispunjava zakonom predviđene uvjete za umirovljenje;
9. da nije bio član političke stranke niti je bio na bilo kojoj poziciji u političkoj stranci na bilo kojem nivou, niti je bio postavljen na bilo koju poziciju u tijelima vlasti od strane političke stranke u posljednjih pet godina;
10. da nije, niti je bio član izvršnog ili zakonodavnog tijela na bilo kojem nivou vlasti u Bosni i Hercegovini u posljednjih pet godina;
11. da nije disciplinski kažnjavan za teže povrede službene dužnosti;
12. da nije razriješen s mjesta policijskog komesara.

**Članak 38.**

**(Objavljivanje javnog natječaja za radno mjesto policijskog komesara)**

1. Neovisni odbor objavljuje javni natječaj za imenovanje policijskog komesara najkasnije u roku od šest mjeseci prije isteka mandata policijskog komesara.
2. U slučaju razrješenja policijskog komesara javni natječaj objavljuje se u roku od 15 dana od dana razrješenja s dužnosti.
3. Javni natječaj objavljuje se u dva dnevna lista koja se distribuiraju na cijelom teritoriju Bosne i Hercegovine, na oglasnim pločama Ministarstva i web stranici Vlade.
4. Rok za podnošenje prijava je 15 dana od dana zadnjeg objavljivanja.
5. Natječaj sadrži:
6. opis poslova radnog mjesta policijskog komesara;
7. uvjete iz članka 37. ovog Zakona;
8. popis potrebnih dokumenata;
9. rok za podnošenje prijava i način podnošenja;
10. druge činjenice relevantne za provođenje natječajne procedure.

**Članak 39.**

**(Postupak izbora)**

1. Kandidati koji su ušli u izbor dostavljaju pisani prijedlog plana i programa rada za vrijeme trajanja svog mandata.
2. Neovisni odbor obavlja razgovor sa svim kandidatima koji su ušli u uži izbor.
3. Pored razgovora, Neovisni odbor uzima u obzir sljedeće kvalifikacije:
4. akademska zvanja;
5. stručno usavršavanje;
6. godine policijskog iskustva na rukovodnim radnim mjestima;
7. ocjenu rada u posljednje tri godine;
8. dokazanu sposobnost rukovođenja složenim policijskim operacijama;
9. ostale kvalifikacije koje odgovaraju potrebama radnog mjesta.

(4) Pored dokumentacije o ispunjavanju uvjeta iz članka 37. ovog Zakona, kandidat koji se poziva na razgovor dostavlja i dokumentaciju kojom dokazuje kvalifikacije iz stavka (3) ovog članka.

(5) Neovisni odbor rangira kandidate na temelju predloženog plana i programa rada iz stavka (1), rezultata razgovora iz stavka (2) i ocjene kvalifikacija iz stavka (3) ovog članka.

**Članak 40.**

**(Prijedlog Vladi)**

1. Neovisni odbor upućuje ministru obrazložen prijedlog sa najviše dva kandidata zajedno sa dokumentacijom priloženom uz prijavu najkasnije u roku od 30 dana od dana isteka roka za podnošenje prijava.
2. Najkasnije u roku od osam dana od dana prijema prijedloga iz stavka (1) ovog članka ministar upućuje obrazložen prijedlog Neovisnog odbora sa imenima najviše dva predložena kandidata Vladi na imenovanje, o čemu obavještava Neovisni odbor.
3. Ako ministar ne proslijedi prijedlog iz stavka (2) ovog članka, Neovisni odbor će prijedlog direktno dostaviti Vladi u roku od sedam dana nakon isteka roka iz stavka (2) ovog članka.

**Članak 41.**

**(Ponavljanje procesa izbora kandidata)**

Ako Neovisni odbor na temelju objavljenog natječaja ne može sačiniti prijedlog iz članka 40. ovog Zakona, natječaj će se ponoviti u roku od 15 dana od dana okončanja objavljenog natječaja.

**Članak 42.**

**(Imenovanje i mandat policijskog komesara)**

1. Vlada imenuje policijskog komesara u roku od 30 dana od dana prijema prijedloga iz članka 40. ovog Zakona.
2. Mandat policijskog komesara traje četiri godine i može se samo jedanput uzastopno obnoviti.
3. O pojedinačnim pravima i dužnostima policijskog komesara koja se odnose na radno-pravni status rješenjem odlučuje ministar.

**Odjeljak C- Praćenje rada i godišnja ocjena policijskog komesara**

**Članak 43.**

**(Praćenje rada policijskog komesara)**

1. Neovisni odbor prati rad policijskog komesara na temelju izvješća i drugih materijala

 propisanih iz stavka (4) ovog članka, kao i žalbi podnesenih na nezakonit rad policijskog

 komesara.

1. Policijski komesar dužan je sudjelovati sjednicama Neovisnog odbora, na koje se pismeno poziva od strane Neovisnog odbora.
2. U slučaju nemogućnosti sudjelovanja sjednici Neovisnog odbora policijski komesar je dužan obavijestiti predsjednika Neovisnog odbora koji sjednicu može odložiti ili donijeti odluku da će se ista održati bez prisustva policijskog komesara.
3. Policijski komesar obvezan je redovito izvještavati Neovisni odbor o svom radu i staviti mu na raspolaganje sve tražene podatke i dokumentaciju iz nadležnosti rada Neovisnog odbora.
4. Podaci čija je operativna aktivnost u tijeku ne mogu biti predmet davanja podataka iz stavka (4) ovog članka.
5. Policijski komesar dostavlja izvješće o svom radu Neovisnom odboru najmanje jednom mjesečno, a po potrebi i češće.
6. Neovisni odbor je dužan o radu policijskog komesara kvartalno izvještavati Skupštinu i Vladu.

**Članak 44.**

**(Godišnja ocjena rada policijskog komesara)**

1. Neovisni odbor predlaže godišnju ocjenu o radu policijskog komesara na temelju podataka iz članka 43. ovog Zakona te utvrđeni prijedlog godišnje ocjene o radu dostavlja ministru i policijskom komesaru, najkasnije do kraja veljače tekuće godine, za prethodnu godinu.
2. Ministar i policijski komesar imaju pravo dati svoje pismeno izjašnjenje o prijedlogu ocjene iz stavka (1) ovog članka.
3. Ministar prijedlog ocjene Neovisnog odbora, izjašnjenje policijskog komesara i svoje izjašnjenje o predloženoj ocjeni dostavlja Vladi na odlučivanje.
4. Na temelju prijedloga ocjene iz stavka (1) ovog članka i izjašnjenja ministra i policijskog komesara iz stavka (2) ovog članka, Vlada donosi konačnu godišnju ocjenu o radu policijskog komesara, najkasnije do kraja ožujka tekuće godine za prethodnu godinu.
5. Ocjena o radu policijskog komesara može biti “ne zadovoljava” ili “zadovoljava“.
6. Policijski komesar može izjaviti prigovor Vladi na odluku iz stavka (4) ovog članka, u roku od osam dana od dana dostavljanja odluke.
7. Vlada je obvezna po prigovoru iz stavka (6) ovog članka donijeti odluku u roku od 30 dana od dana prijema prigovora.
8. Ukoliko je odlukom Vlade policijski komesar razriješen dužnosti, osim u slučajevima iz članka 45. stavak (1) a) i b) ovog Zakona, ili mu je radni odnos prestao na temelju disciplinske sankcije, smatrat će se da je za tu godinu ocjenjen ocjenom ne zadovoljava.
9. Odluka Vlade po prigovoru je konačna.

**Odjeljak D - Postupak za razrješenje policijskog komesara**

**Članak 45.**

**(Uvjeti za razrješenje policijskog komesara)**

1. Neovisni odbor podnosi prijedlog za razrješenje policijskog komesara Vladi u sljedećim slučajevima:
	1. na osobni zahtjev policijskog komesara;
	2. ako trajno nije u mogućnosti obavljati svoje dužnosti i odgovornosti;
	3. ako ne provodi mjere nadzora nad Upravom policije ili mjere nadzora nad primjenom policijskih ovlaštenja;
	4. ako je konačnom odlukom utvrđena disciplinska odgovornost policijskog komesara za povredu službene dužnosti;
	5. ako je policijski komesar ocijenjen godišnjom ocjenom “ne zadovoljava”;

f) ako je izrečena pravomoćna kana zatvora za kazneno djelo;

1. Prijedlog za razrješenje iz stavka (1) ovog članka dostavlja se Vladi posredstvom ministra.
2. Ministar ima pravo dati svoje pisano izjašnjenje o prijedlogu za razrješenje iz stavka (1) ovog članka.
3. Vlada odlučuje o razrješenju policijskog komesara u roku od 30 dana od dana prijema prijedloga Neovisnog odbora.

**Članak 46.**

**(Prijedlog ministra za razrješenje policijskog komesara)**

1. Ministar može podnijeti prijedlog za razrješenje policijskog komesara.
2. Prijedlog iz stavka (1) ovog članka podnosi se u slučaju kada se raspolaže dokazima da policijski komesar ne obavlja zakonito poslove iz članka 25. (3) b), p) i q) ovog Zakona.
3. Prijedlog iz stavka (1) ovog članka ministar dostavlja Neovisnom odboru na razmatranje i davanje mišljenja.
4. Neovisni odbor obvezan je dati svoje mišljenje u roku od 15 dana od dana prijema prijedloga.
5. Ministar će svoj prijedlog za razrješenje policijskog komesara i mišljenje Neovisnog odbora dostaviti Vladi na razmatranje i odlučivanje.
6. Vlada je dužna u roku od 30 dana od dana prijema prijedloga i mišljenja iz stavka (5) ovog članka, razmotriti prijedlog i donijeti konačnu odluku.

**POGLAVLJE V – DISCIPLINSKA ODGOVORNOST POLICIJSKOG KOMESARA**

**Članak 47.**

**(Disciplinska odgovornost)**

1. Policijski komesar je disciplinski odgovoran za povrede službene dužnosti utvrđene u članku 48. ovog Zakona.
2. Kaznena odgovornost za kazneno djelo i prekršajna odgovornost za prekršaj ne isključuje disciplinsku odgovornost policijskog komesara ako počinjeno kazneno djelo ili prekršaj istovremeno predstavlja i povredu službene dužnosti iz članka 48. ovog Zakona.
3. Oslobađanje od kaznene odgovornosti ili prekršajne odgovornosti ne podrazumijeva istodobno i oslobađanje od disciplinske odgovornosti policijskog komesara.
4. Donošenjem rješenja o pokretanju disciplinskog postupka, Vlada, na prijedlog ministra, može donijeti rješenje o suspenziji policijskog komesara.

**Članak 48.**

**(Povrede službenih dužnosti policijskog komesara)**

Policijski komesar disciplinski odgovara za sljedeće povrede službenih dužnosti:

1. neizvršavanje ili nesavjesno ili neblagovremeno izvršavanje službenih zadataka predviđenih ovim i drugim zakonima i podzakonskim propisima;
2. zlouporaba službenog položaja;
3. nekorektno i neprofesionalno ponašanje prema policijskim službenicima, državnim službenicima, namještenicima ili strankama;
4. davanje netočnih podataka koji utječu ili su mogli utjecati na donošenje odluka nadležnih tijela;
5. odbijanje izvršenja zakonitih naredbi nadležnih tijela;
6. sprječavanje građana ili pravnih osoba u ostvarivanju njihovih prava pri podnošenju zahtjeva, žalbi, molbi i drugih podnesaka ili neodlučivanje pod tim podnescima u zakonskom roku;
7. prikrivanje činjenica o načinu izvršenja službenih zadataka;
8. sprječavanje, izbjegavanje, ometanje ili na drugi način odgađanje provođenja disciplinskog postupka protiv policijskog službenika, državnog službenika i namještenika;
9. nepoduzimanje ili nedovoljno poduzimanje mjera iz svoje nadležnosti;
10. davanje i otkrivanje podataka koji su određeni stupnjem tajnosti sukladno Zakonu o zaštiti tajnih podataka;
11. provođenje aktivnosti koje nisu u skladu s interesima Ministarstva i Uprave policije odnosno kojima se narušava ugled Ministarstva i Uprave policije;
12. sudjelovanje u političkim aktivnostima i obavljanje drugih političkih aktivnosti koje nisu sukladne službenoj dužnosti;
13. protupravno pribavljanje osobne ili imovinske koristi za sebe ili druge u svezi sa radom;
14. izdavanje naređenja čije bi izvršenje predstavljalo kazneno djelo;
15. diskriminacija pri vršenju dužnosti na temelju: rase, boje kože, spola, jezika, religije, političkog ili drugog opredjeljenja, nacionalnog ili socijalnog podrijetla ili po bilo kojem drugom osnovu;
16. ukoliko Neovisnom odboru ne dostavi tražene informacije i druge akte sukladno članku 43.(4) ovog Zakona, odmah, a najkasnije u roku od 15 dana.

**Članak 49.**

**(Pokretanje disciplinskog postupka)**

1. Inicijativu za pokretanje disciplinskog postupka mogu podnijeti Neovisni odbor i ministar kada u okviru svoje nadležnosti utvrde postojanje osnova sumnje da je policijski komesar počinio povredu službene dužnosti iz članka 48. ovog Zakona.
2. Rješenje o pokretanju disciplinskog postupka donosi ministar u slučaju postojanja osnova sumnje da je policijski komesar počinio povredu službene dužnosti iz članak 48. ovog Zakona, u kojem se određuje osoba koja će zastupati rješenje o pokretanju disciplinskog postupka pred Neovisnim odborom.
3. Iznimno od stavka (2) ovog članka, rješenje o pokretanju disciplinskog postupka u slučaju kada inicijativu iz stavka (1) ovog članka podnosi ministar, donosi predsjednik Vlade.

**Članak 50.**

**(Vođenje prvostupanjskog disciplinskog postupka protiv policijskog komesara)**

1. Neovisni odbor vodi prvostupanjski disciplinski postupak protiv policijskog komesara i donosi rješenje o izricanju disciplinske sankcije.
2. Iznimno od stavka (1) ovog članka, u slučaju kada Neovisni odbor podnosi inicijativu iz članka 49.(1) ovog zakona, Komisija za izbor i imenovanja Skupštine Županije imenuje posebno povjerenstvo iz reda zastupnika Skupštine Županije ili državnih službenika koji nisu zaposlenici Ministarstva unutarnjih poslova i Uprave policije, koje broji tri člana, s tim da najmanje dva člana moraju imati najmanje VII stupanj stručne spreme ili visoko obrazovanje po Bolonjskom sustavu studiranja sa ostvarenih najmanje 240 ECTS bodova pravne struke, koje će provesti prvostupanjski disciplinski postupak.
3. Postupak iz stavka (1) i (2) ovog članka vodi se prema odredbama propisa iz članka 53. ovog Zakona.
4. Protiv prvostupanjskog rješenja iz stavka (1) i (2) ovog članka može se izjaviti žalba drugostupanjskom disciplinskom povjerenstvu iz članka 51. ovog Zakona, u roku od 15 dana od dana primitka rješenja.
5. Disciplinski postupak je javan.

**Članak 51.**

**(Drugostupanjski disciplinski postupak)**

1. Drugostupanjski disciplinski postupak vodi Drugostupanjsko disciplinsko povjerenstvo koje *ad hoc* imenuje Komisija za izbor i imenovanja.
2. Drugostupanjsko disciplinsko povjerenstvo ima tri člana od kojih najmanje dva člana moraju imati najmanje VII stupanj stručne spreme ili visoko obrazovanje po Bolonjskom sustavu studiranja sa ostvarenih najmanje 240 ECTS bodova pravne struke.
3. U Drugostupanjsko disciplinsko povjerenstvo ne mogu biti imenovani članovi Neovisnog odbora.
4. Rješenje Drugostupanjskog disciplinskog povjerenstva doneseno po žalbi je konačno i protiv njega se može podnijeti tužba kod nadležnog suda u roku od 30 dana od dana prijema rješenja.

**Članak 52.**

**(Disciplinske sankcije)**

1. Za povrede službene dužnosti iz članka 48. ovog Zakona mogu se izreći sljedeće disciplinske sankcije:
	1. pismena opomena;
	2. novčana kazna u iznosu od 15% do 40% osnovne plaće na period do šest mjeseci;
	3. prestanak radnog odnosa.
2. Pismena opomena se izriče za povredu iz članka 48. (1) h) ovog Zakona.
3. Disciplinska sankcija prestanak radnog odnosa izriče se u slučaju kada se ocjeni da su izvršene povrede službene dužnosti izazvale teže posljedice za sigurnost u Županiji i da je prestanak radnog odnosa jedina odgovarajuća disciplinska sankcija za nastale posljedice.

**Članak 53.**

**(Ovlaštenje za donošenje propisa)**

Disciplinski postupak i izricanje disciplinskih sankcija iz članka 52. ovog Zakona te druga pitanja koja se odnose na disciplinsku odgovornost policijskog komesara propisom uređuje Vlada.

**Članak 54.**

**(Obveza suradnje)**

Sve organizacijske jedinice Ministarstva surađuju s organima disciplinskog postupka, uključujući pristup relevantnim podacima i uposlenicima.

**POGLAVLJE VI- URED**

**Članak 55.**

**(Osnivanje Ureda)**

* + 1. Ured se osniva kao stalno radno tijelo u Ministarstvu. U vršenju zadataka iz svoje nadležnosti Ured je neovisan i nije u lancu zapovijedanja Ministarstva.
		2. Članove Ureda rješenjem imenuje ministar.
		3. Prostor za rad Ureda kao i administrativno-tehničku podršku osigurava Ministarstvo.

**Članak 56.**

**(Poslovi iz nadležnosti Ureda)**

(1) Ured je nadležan da obavlja sljedeće poslove:

1. prima, razmatra, procjenjuje i prosljeđuje žalbe na rad policijskih službenika Uprave policije izjavljene od građana, pravnih osoba i drugih subjekata;
2. prati, nadzire predmete i interni postupak koji provodi Jedinica za profesionalne standarde Uprave policije Ministarstva unutarnjih poslova Županije Posavske (u daljnjem tekstu: Jedinica);
3. prati i nadgleda izvršenje disciplinskih sankcija izrečenih od nadležnih disciplinskih tijela i provođenje tih disciplinskih sankcija kako bi se osigurala pravičnost i dosljednost, kao i svrha kažnjavanja;
4. na temelju izvješća Jedinice vodi evidencije o žalbama građana ili pravnih osoba i rezultatima istrage na temelju kojih je pokrenut disciplinski, prekršajni ili kazneni postupak;
5. prati i nadgleda da li Jedinica obavještava podnositelja žalbe o ishodu internog postupka u pisanoj formi;
6. inicira pokretanje disciplinskog postupka protiv istražitelja Jedinice ili odgovornog rukovoditelja zbog zlouporabe ili zapostavljanja postupka;
7. obavlja nadzor nad ostvarivanjem neovisnosti u radu Jedinice koji se odnosi na pokrenuti interni postupak;
8. dostavlja Neovisnom odboru pritužbe koje se odnose na rad policijskog komesara;
9. priprema i podnosi mjesečno i godišnje izvješće o svom radu ministru;
10. donosi Poslovnik o svom radu;
11. obavlja i druge poslove propisane ovim zakonom i podzakonskim propisima.

(2) Ako se žalba ili pritužba odnosi na državnog službenika ili namještenika Ministarstva ili Uprave policije, Ured prosljeđuje žalbu ili pritužbu ministru ili policijskom komesaru u roku od osam dana od dana prijema žalbe ili pritužbe.

(3) Ured nije nadležan za interne postupke i prethodne provjere koje se provode na temelju prijave ili zahtjeva za provođenje internog postupka koje podnose uposlenici Ministarstva i neposredni rukovoditelji.

**Članak 57.**

**(Sastav Ureda)**

1. Ured se sastoji od tri člana, od kojih je jedan predsjedavajući.
2. Jedan član Ureda je policijski službenik koji ima čin višeg inspektora ili viši čin a dva člana su predstavnici građana. Predstavnici građana neće zasnovati radni odnos u Ministarstvu.
3. Sastav Ureda održava nacionalnu strukturu stanovništva prema popisu iz 1991. godine te će se voditi računa o spolnoj zastupljenosti.

**Članak 58.**

**(Uvjeti za imenovanje)**

Član Ureda mora ispunjavati sljedeće uvjete:

1. da je državljanin Bosne i Hercegovine;
2. da ima najmanje VII stupanj stručne spreme ili prvi ciklus visokog obrazovanja po Bolonjskom sustavu studiranja koje se vrednuje sa najmanje 240 ECTS bodova i najmanje tri godine radnog staža u struci nakon stjecanja visoke stručne spreme, a predsjedavajući Ureda mora biti diplomirani pravnik;
3. da nije član političke stranke;
4. da u posljednje četiri godine nije bio na bilo kojoj poziciji u političkoj stranci na bilo kojem nivou, niti je bio postavljen na bilo koju poziciju od strane političke stranke;
5. da u posljednje četiri godine nije bio član izvršnog ili zakonodavnog tijela, na bilo kojem nivou vlasti u Bosni I Hercegovini;
6. da nije osuđivan za kazneno djelo;
7. da se protiv njega ne vodi kazneni postupak;
8. da mu nije izrečena disciplinska sankcija za teže povrede službene dužnosti.

**Članak 59.**

**(Rad Ureda)**

1. Rad Ureda ima za cilj osigurati objektivno i nepristrano vođenje postupka u svezi sa izjavljenim žalbama na rad i ponašanje policijskih službenika, čime osigurava zaštitu ljudskih prava i sloboda.
2. Pod žalbama iz stavka (1) ovog članka podrazumijevaju se zahtjevi, žalbe, pritužbe ili drugi podnesci koji se odnose na nepravilan rad policijskih službenika.

**Članak 60.**

**(Dostavljanje žalbe Jedinici)**

1. Ured će žalbu izjavljenu na rad policijskog službenika dostaviti Jedinici u roku od osam dana od dana prijema žalbe, koja će obavijestiti Ured o svim poduzetim radnjama po dostavljenoj žalbi nakon provedenog internog postupka.
2. Ured je dužan dati mišljenje o obavijesti iz stavka (1) ovog članka u roku od osam dana od dana prijema obavijesti.

**Članak 61.**

**(Mandat članova Ureda)**

1. Članovi Ureda se imenuju na mandat od četiri godine.
2. Članovi Ureda iz stavka (1) ovog članka mogu biti ponovo izabrani u Ured samo jednom uzastopno.
3. Najkasnije šest mjeseci prije isteka mandata pokrenut će se postupak za izbor novog Ureda.
4. Ukoliko mandat Ureda istekne prije imenovanja novog Ureda, postojeći Ured nastavlja obavljati svoje dužnosti sve do imenovanja novog Ureda.

**Članak 62.**

**(Razrješenje predsjedavajućeg i članova Ureda)**

1. Ministar razrješuje predsjedavajućeg ili člana Ureda ako više ne ispunjavaju bilo koji od uvjeta predviđenih za imenovanje.
2. Predsjedavajući i članovi Ureda, Ministarstvo i druge zainteresirane osobe obavještavaju ministra o svim okolnostima koje mogu uticati na članstvo u Uredu.
3. U slučaju prestanka mandata, razrješenja ili smrti predsjedavajućeg ili člana Ureda, mandat novog predsjedavajućeg ili člana koji je imenovan u skladu sa propisanim uvjetima iz članka 58. ovog Zakona traje do isteka mandata Ureda iz članka 61.(1) ovog Zakona.

**Članak 63.**

**(Ovlaštenje za donošenje propisa)**

Na prijedlog ministra Vlada donosi Uredbu o Uredu kojom se uređuju nadležnost, prava i obveze Ureda.

**POGLAVLJE VII – RADNI ODNOSI**

**Članak 64.**

**(Uposlenici Ministarstva**)

1. Poslove i zadatke Ministarstva i Uprave policije obavljaju policijski službenici, državni službenici i namještenici.
2. Policijski službenici su uposlenici Ministarstva ovlašteni da primjenjuju policijske ovlasti propisane Zakonom o policijskim službenicima Županije Posavske („Narodne novine Županije Posavske“ broj: 8/07, 2/08, 1/12, 2/13, 3/18 i 11/20, u daljnjem tekstu: Zakon o policijskim službenicima) i postupaju kao ovlaštene službene osobe po posebnim propisima. Radnopravni status policijskih službenika propisan je Zakonom o policijskim službenicima.
3. Zakoni, drugi propisi i opći akti kojima je uređen radnopravni status državnih službenika i namještenika u tijelima uprave, primjenjuju se i na državne službenike i namještenike Ministarstva, ako ovim zakonom nije drugačije propisano.
4. Radna mjesta policijskih službenika, državnih službenika i namještenika, utvrđuju se Pravilnikom.

**Članak 65.**

**(Dodatak uz plaću)**

Državni službenici i namještenici koji u skladu sa Pravilnikom obavljaju poslove koji zahtijevaju najviši stupanj stručnosti i odgovornosti, imaju pravo na dodatak uz plaću sukladno propisima kojima se propisuje dodatak uz plaću za državne službenike i namještenike u tijelima uprave u Županiji.

**Članak 66.**

**(Stručno obrazovanje i usavršavanje)**

1. Uposlenici Ministarstva su obvezni da se stručno obrazuju i usavršavaju.
2. Sredstva za stručno obrazovanje i usavršavanje iz stavka (1) ovog članka će biti predviđena u Proračunu Županije, na proračunskoj poziciji Ministarstva.

**Članak 67.**

**(Vježbenici)**

Vježbenici se primaju u Ministarstvo prema postupku propisanom zakonima koji reguliraju radne odnose državnih službenika i namještenika.

**Članak 68.**

**(Odabir kadeta)**

1. Uprava policije odabire kandidate za pohađanje obuke za policijske službenike u skladu sa potrebama Uprave policije i po postupku utvrđenom sa Zakonom o policijskim službenicima.
2. Nakon konačnog odabira kandidata i zaključivanja ugovora, kandidati stječu status kadeta.
3. Obuka kadeta za potrebe Uprave policije se regulira posebnim ugovorom između Ministarstva i institucije u kojoj se vrši temeljna policijska obuka.

**Članak 69.**

**(Međusobne obveze kadeta i Ministarstva)**

1. Međusobne obveze između kadeta i Ministarstva se reguliraju posebnim ugovorom.
2. Za vrijeme obuke, kadeti će imati osiguran smještaj, hranu, kompletnu odoru, udžbenike, zdravstveno i invalidsko osiguranje ako nemaju takvo osiguranje po drugoj osnovi i mjesečna primanja dovoljna da pokriju osobne troškove.
3. Sredstva za školovanje kadeta u instituciji koja osigurava temeljnu policijsku obuku osiguravaju se u Proračunu Županije, na proračunskoj poziciji Ministarstva.

**Članak 70.**

**(Disciplinska odgovornost državnih službenika i namještenika)**

1. Državni službenici i namještenici Ministarstva disciplinski odgovaraju za povredu službene dužnosti prema propisima o disciplinskoj odgovornosti državnih službenika i namještenika.
2. Policijski službenici Ministarstva disciplinski odgovaraju za povredu službene dužnosti prema Zakonu o policijskim službenicima i podzakonskim propisima.

**Članak 71.**

**(Nagrade)**

1. Organizacijskim jedinicama i uposlenicima Ministarstva i Uprave policije mogu biti dodijeljena priznanja, pohvale i druge nagrade za postignuti uspjeh u vršenju njihovih poslova.
2. Priznanja, pohvale i druge nagrade iz stavka (1) ovog članka za organizacijske jedinice i uposlenike Ministarstva, dodjeljuju se na temelju rješenja ministra, a za organizacijske jedinice i uposlenike Uprave policije na temelju rješenja policijskog komesara.
3. Ministar donosi podzakonski propis o priznanjima, pohvalama i nagradama koje se dodjeljuju organizacijskim jedinicama i uposlenicima Ministarstva i Uprave policije.

**POGLAVLJE VIII – MEĐUSOBNI ODNOSI I SURADNJA MINISTARSTVA SA**

 **MINISTARSTVOM SIGURNOSTI, DRUGIM MINISTARSTVIMA**

 **UNUTARNJIH POSLOVA I POLICIJSKIM ORGANIMA I**

 **ORGANIMA UPRAVE U BOSNI I HERCEGOVINI**

**Odjeljak A. Odnos Ministarstva s drugim organima**

**Članak 72.**

**(Principi suradnje)**

Međusobni odnosi Ministarstva sa drugim organima uprave na svim nivoima vlasti u Bosni Hercegovini zasnivaju se na uzajamnoj suradnji, kontaktima, sporazumima, protokolima, ugovorima, razmjeni informacija od zajedničkog interesa sukladno ovom Zakonu.

**Članak 73.**

**(Suradnja s Federalnim ministarstvom i drugim**

**ministarstvima unutarnjih poslova županija)**

Ministarstvo surađuje s Federalnim ministarstvom i ministarstvima unutarnjih poslova drugih županija u cilju zajedničkog unapređivanja rada, usuglašavanja planova rada, poduzimanja zajedničkih aktivnosti i sigurnosnih mjera od zajedničkog interesa.

**Članak 74.**

**(Zadaci povjereni od strane Federalnog ministarstva i**

**pružanje pomoći ministarstvima unutarnjih poslova drugih županija)**

1. Federalno ministarstvo može povjeriti Ministarstvu poslove iz svoje nadležnosti sukladno Zakonu o unutarnjim poslovima Federacije Bosne i Hercegovine („Službene novine FBiH broj: 81/14).
2. Ministarstvo može izvršavati poslove povjerene od strane Federalnog ministarstva iz stavka (1) ovog članka.
3. Ministarstvo pruža pomoć ministarstvima unutarnjih poslova drugih županija kada oni to zatraže.
4. U slučaju da Ministarstvo poduzme aktivnosti iz ovog članka, Federalno ministarstvo ili ministarstvo unutarnjih poslova druge županije snosi dodatne troškove izvršenja tih poslova. Detalji u svezi s dodatnim troškovima se dogovaraju na uzajamnoj osnovi i po potrebi, a što se regulira posebnim ugovorom.

**Članak 75.**

**(Suradnja sa drugim organima, ministarstvima unutarnjih poslova**

 **i ostalim policijskim organima u Bosni i Hercegovini)**

1. Ministarstvo surađuje sa Ministarstvom sigurnosti Bosne i Hercegovine, Obavještajno sigurnosnom agencijom Bosne i Hercegovine, Ministarstvom unutarnjih poslova Republike Srpske i Policijom Brčko Distrikta Bosne i Hercegovine na temelju članka 72. ovog Zakona.
2. U okviru svoje nadležnosti Ministarstvo surađuje i pruža pomoć policijskim organima iz stavka (1) ovog članka, na njihov zahtjev.
3. U slučaju da Ministarstvo poduzme aktivnosti iz stavka (2) ovog članka, ministarstva i drugi policijski organi snose dodatne troškove izvršenja tih zadataka. Detalji u svezi s dodatnim troškovima se dogovaraju na uzajamnoj osnovi i po potrebi posebnim ugovorom.

**Članak 76.**

**(Ovlaštenje za udruživanje financijskih sredstava)**

1. Ministarstvo može zajednički koristiti udružena sredstva policijskih organa u Bosni i Hercegovini: Federalne uprave policije, Uprava policije drugih županija, Ministarstva unutarnjih poslova Republike Srpske, Policije Distrikta Brčko Bosne i Hercegovine i Ministarstva sigurnosti Bosne i Hercegovine, u svezi sa stručnim osposobljavanjem i usavršavanjem policijskih službenika, znanstveno-istraživačkim radom relevantnim za potrebe policije, razvoja kompleksnih kriminalističkih i tehničkih stručnih procjena, osiguranjem policijske opreme, sustava informacijskih tehnologija i komunikacijskih sustava, naoružanja i drugih sličnih sredstava, kao i u svezi drugih zadataka iz svoje nadležnosti.
2. Detalji o zajedničkim financijskim i drugim sredstvima se dogovaraju na uzajamnoj osnovi i po potrebi posebnim ugovorom.

**Odjeljak B. Međusobni odnosi i suradnja u kaznenim stvarima Uprave policije s drugim**

 **policijskim organima i agencijama za provođenje zakona u Bosni i Hercegovini**

**Članak 77.**

**(Suradnja u kaznenim stvarima)**

Uprava policije uspostavlja službenu suradnju u kaznenim stvarima s drugim policijskim organima i agencijama za provođenje zakona u Bosni i Hercegovine, sukladno Zakonu o pravnoj pomoći i službenoj suradnji u kaznenim stvarima između Federacije Bosne i Hercegovine, Republike Srpske i Brčko Distrikta Bosne i Hercegovine i drugim zakonima.

**Članak 78.**

**(Razmjena informacija i prikupljanje podataka)**

U ostvarivanju suradnje iz članka 77. ovog Zakona, uspostavlja se kontinuirana razmjena podataka i informacija između Uprave policije, Direkcije za koordinaciju policijskih tijela BiH, Državne agencije za istrage i zaštitu, Granične policije, Federalne uprave policije, drugih županijskih uprava policije, Ministarstva unutarnjih poslova Republike Srpske i Policije Brčko Distrikta Bosne i Hercegovine, kao i sa drugim nadležnim organima.

**Članak 79.**

**(Ovlasti policijskih službenika na teritoriji Županije)**

Policijski službenici Direkcije za koordinaciju policijskih tijela u Bosni i Hercegovini, Državne agencije za istrage i zaštitu, Granične policije Bosne i Hercegovine i Federalne uprave policije, kod obavljanja poslova iz svoje nadležnosti, imaju iste ovlasti na teritoriji Županije kao i policijski službenici Uprave policije.

**Članak 80.**

**(Obavljanje poslova izvan teritorije Županije)**

Uprava policije može izravno s drugim županijskim upravama policije ili Ministarstvom unutarnjih poslova Republike Srpske i Policijom Brčko Distrikta Bosne i Hercegovine utvrditi uvjete pod kojima policijski službenici mogu vršiti određene zadatke ili poslove na području drugog policijskog organa, te posebne uvjete pod kojim policijski službenici tih tijela mogu vršiti određene poslove i zadatke na području Županije.

**Članak 81.**

**(Kaznena djela u nadležnosti drugih policijskih organa)**

1. U slučaju da obavljajući zadatke iz svoje nadležnosti, otkrije da se priprema izvršenje ili je izvršeno kazneno djelo u nadležnosti drugih policijskih organa u Bosni i Hercegovini, Uprava policije poduzima neophodne mjere i aktivnosti na sprječavanju izvršenja tog kaznenog djela ili pronalaženju i hvatanju počinitelja kaznenog djela.
2. Nakon poduzimanja mjera i aktivnosti iz stavka (1) ovog članka, Uprava policije će odmah obavijestiti policijski organ nadležan za ta kaznena djela.

**Članak 82.**

**(Razmjena informacija o određenom slučaju)**

1. Uprava policije razmjenjuje informacije s drugim policijskim organima u Bosni i Hercegovini ako oni smatraju takvu informaciju neophodnom ili ako bi korištenje te informacije pomoglo istražnom postupku ili radu policije.
2. Razmjena informacija se vrši sukladno Zakonu o zaštiti tajnih podataka i drugim propisima.

**Članak 83.**

**(Razmjena podataka)**

1. Ministarstvo i Uprava policije mogu razmjenjivati podatke:
	1. sa drugim policijskim i ostalim nadležnim organima;
	2. sa nadležnim organima u svrhu uspostave baze podataka i funkcioniranja sustava razmjene koje će koristiti svi policijski i nadležni organi u Bosni i Hercegovini;
	3. u druge svrhe sukladno zakonima i podzakonskim propisima.
2. Podaci iz stavka (1) ovog članka se odnose na poslove policijskih organa, Ministarstva i drugih nadležnih organa u Bosni i Hercegovini.

**Članak 84.**

**(Pomoć u izvanrednim situacijama)**

U slučaju prirodnih nepogoda, epidemija, ili drugih izvanrednih situacija, Ministarstvo može zatražiti i pružiti pomoć u pogledu resursa, opreme i ljudstva drugim županijskim ministarstvima unutarnjih poslova, Federalnom ministarstvu, Ministarstvu unutarnjih poslova Republike Srpske, Obavještajno sigurnosnoj agenciji Bosne i Hercegovine, Policiji Brčko Distrikta Bosne i Hercegovine i Ministarstvu sigurnosti Bosne i Hercegovine.

**POGLAVLJE IX – PRIJELAZNE I ZAVRŠNE ODREDBE**

**Članak 85.**

**(Podzakonski propisi koje donosi Vlada)**

U roku od tri mjeseca od dana stupanja na snagu ovog Zakona, Vlada će donijeti sljedeće podzakonske propise o:

1. obliku, sadržaju i načinu korištenja zaštitnog znaka Ministarstva (članak 7.(2));
2. osiguranju određenih osoba i objekata u Županiji (članak 16.);
3. disciplinskoj odgovornosti policijskog komesara (članak 53.), i
4. radu Ureda (članak 63.).

**Članak 86.**

**(Podzakonski propisi koje donosi ministar)**

1. U roku od tri mjeseca od dana stupanja na snagu ovog Zakona, ministar će na prijedlog policijskog komesara donijeti sljedeće podzakonske propise o:
	1. izgledu, obilježavanju i uporabi vozila Ministarstva (članak 8.);
	2. uvjetima, načinu i postupku korištenja odobrenih financijskih sredstava iz specijalne kase (članak 11.);
	3. pružanju pomoći drugim organima i pravnim osobama (članak 17.(4));
2. U roku od tri mjeseca od dana stupanja na snagu ovog zakona, ministar će donijeti podzakonski propis o pohvalama, priznanjima i nagradama uposlenika Ministarstva (članak 71.(3)).
3. U roku od šest mjeseci od dana stupanja na snagu ovog zakona ministar će, uz suglasnost Vlade, donijeti Pravilnik (članak 19.(2)).

**Članak 87.**

**(Prijelazne odredbe o imenovanju policijskog komesara,**

**Neovisnog odbora i Ureda)**

1. Policijski komesar imenovan na tu poziciju sukladno zakonu i drugim propisima koji su bili na snazi prije stupanja na snagu ovog Zakona, ostaje na toj poziciji do isteka svog mandata.
2. Članovi Neovisnog odbora i Ureda imenovani na tu poziciju sukladno zakonu i drugim propisima koji su bili na snazi prije stupanja na snagu ovog Zakona, ostaju na toj poziciji do isteka mandata.

**Članak 88.**

**(Prestanak važenja ranijeg zakona)**

1. Stupanjem na snagu ovog zakona, prestaje važiti Zakon o unutarnjim poslovima Županije Posavske („Narodne novine Županije Posavske“ broj: 4/96, 2/02, 4/02, 5/02, 8/02, 2/07, 2/13, 4/13 i 14/20).
2. Do donošenja propisa iz članka 85. i 86. ovog Zakona primjenjivat će se propisi koji su se primjenjivali do dana stupanja na snagu ovog Zakona ukoliko nisu u suprotnosti s odredbama ovog Zakona.

**Članak 89.**

**(Stupanje na snagu)**

Ovaj zakon stupa na snagu osmog dana od dana objavljivanja u „Narodnim novinama Županije Posavske“.

Bosna i Hercegovina

Federacija Bosne i Hercegovine

ŽUPANIJA POSAVSKA

S K U P Š T I N A

Broj: \_\_\_\_\_\_\_\_\_\_

Domaljevac, \_\_\_\_\_\_\_\_2021. godine Predsjednik Skupštine

 \_\_\_\_\_\_\_\_\_\_\_\_\_\_\_

 Blaž Župarić

**OBRAZLOŽENJE**

 **I USTAVNOPRAVNI TEMELJ**

 Pravni temelj za donošenje Zakona o unutarnjim poslovima Županije Posavske (u daljnjem tekstu: „Zakon“) sadržan je u članku 26. stavka 1. točka e) Ustava Županije Posavske („Narodne novine Županije Posavske“ broj: 1/96, 3/96, 7/99, 3/00, 5/00 i 7/04), kojim je utvrđeno da Skupština Županije Posavske donosi zakone i ostale propise neophodne za izvršavanje ovlasti Županije.

 **II RAZLOZI ZA DONOŠENJE ZAKONA**

Temeljni razlog za donošenje novog Zakona je taj što je važeći Zakon o unutarnjim poslovima Županije Posavske („Narodne novine Županije Posavske“ broj: 4/96, 2/02, 4/02, 5/02, 8/02, 2/07, 2/13, 4/13 i 14/20, u daljnjem tekstu: važeći Zakon) donesen još 1996. godine te je isti pretrpio čak osam izmjena, što uvelike otežava njegovu primjenu. Također, važećim Zakonom nisu u potpunosti regulirane neke oblasti nužne za funkcioniranje i rad Ministarstva unutarnjih poslova Županije Posavske (u daljnjem tekstu: Ministarstvo). Naime, važeći Zakon ne regulira u potpunosti jasno proceduru imenovanja policijskog komesara, praćenje njegovog rada i ocjenu, disciplinsku odgovornost te njegovo razrješenje, zatim imenovanje članova Neovisnog odbora za izbor i reviziju (u daljnjem tekstu: Neovisni odbor) i način njegova funkcioniranja, osnivanje i rad Ureda za pritužbe javnosti (u daljnjem tekstu: Ured) te međusobne odnose i suradnju sa drugim tijelima u Bosni i Hercegovini. Nasuprot tome, važeći Zakon regulira određene policijske ovlasti i prava policijskih službenika koje su već regulirane Zakonom o policijskim službenicima Županije Posavske („Narodne novine Županije Posavske“ broj: 8/07, 2/08, 1/12, 2/13, 3/18 i 11/20). Isto tako, postoji operativna i stvarna potreba da se donese novi Zakon koji bi bio usklađen sa drugim propisima, posebice radi harmonizacije propisa u oblasti policijskih struktura u BiH.

 **III** **OBRAZLOŽENJE PREDVIĐENIH PRAVNIH RJEŠENJA**

 **Poglavlje I**  definira predmet zakona, pravni temelj za rad Ministastva, nacionalnu strukturu uposlenika, principe policijske službe, obavještavanje javnosti, pravni status Uprave policije, osiguranje proračunskih sredstava za izvršenje unutarnjih poslova te formiranje specijalne kase za obavljanje određenih poslova. Utvrđuje se potreba donošenja propisa o obliku, sadržaju i načinu korištenja zaštitnog znaka Ministarstva te propisa kojim se uređuje izgled, obilježavanje, registracija i način uporabe vozila Ministarstva.

 **Poglavlje II** definira unutarnje poslove iz nadležnosti Županije Posavske, podnošenje izvješća o radu Ministarstva i Uprave policije, zajedničke nadležnosti i povjereno vršenje poslova, rješavanje sukoba nadležnosti te način na koji će policija pružati pomoć drugim organima i pravnim osobama. Utvrđuje se potreba za donošenje propisa kojim će se odrediti koje se osobe i objekti u nadležnosti Županije Posavske posebno osiguravaju.

 **Poglavlje III** sadrži odredbe o organizaciji Ministarstva te je utvrđeno da Ministarstvo poslove iz svoje nadležnosti obavlja u okviru organizacijskih jedinica koje se utvrđuju Pravilnom o unutarnjoj organizaciji Ministarstva. Definirane su poslovi u nadležnosti Ministarstva, ovlaštenja ministra u rukovođenju Ministarstvom, zamjena ministra u slučaju njegove privremene spriječenosti da obavlja svoju dužnost, definirani su poslovi u nadležnosti Uprave policije, postupanje Uprave policije u obavljanju poslova iz svoje nadležnosti, ovlaštenja policijskog komesara, zamjena policijskog komesara ukoliko je istom istekao mandat, odnosno ako je razriješen ili podnese ostavku, kao i u slučaju da nije u mogućnosti obavljati svoju dužnost zbog bolesti ili iz drugih razloga.

 **Poglavlje IV** definira osnivanje Neovisnog odbora te precizno utvrđuje njegov sastav, kriterije za članstsvo, sukob interesa članova, imenovanje i trajanje mandata, finaciranje, razrješenje i ostavke članova, nadležnost te funkcioniranje i odlučivanje Neovisnog odbora.

 U sklopu poglavlja IV detaljno je utvrđen postupak izbora, imenovanja i mandat policijskog komesara, praćenje njegovog rada, godišnja ocjena te razrješenje.

 **Poglavlje V** utvrđuje disciplinsku odgovornost policijskog komesara, povrede službenih dužnosti, pokretanje disciplinskog postupka, vođenje prvostupanjskog disciplinskog postupka, drugostupanjski disciplinski postupak, disciplinske sankcije, obvezu suradnje organizacijskih jedinica Ministarstva s organima disciplinskog postupka. Utvrđena je potreba za donošenje propisa o disciplinskoj odgovornsti policijskog komesara.

 **Poglavlje VI** definira osnivanje Ureda, poslove i nadležnosti, sastav Ureda, uvjete za imenovanje, njegov rad, dostavljanje žalbi Jedinici za profesionalne standarde te mandat i razrješenje članova. Utvrđena je potreba za donošenje propisa o radu Ureda.

 **Poglavlje VII** utvrđuje uposlenike u Ministarstvu koji uključuju policijske službenike te državne službenike i namještenike. Ovim poglavljem utvrđuje se pravo dodatka na plaću, dodjeljivanje priznanja, pohvala i drugih nagrada, stručno obrazovanje i usavršavanje uposlenika Ministarstva, primanje vježbenika u Ministarstvo, odabir kadeta za pohađanje obuke za policijske službenike te međusobne obveze kadeta i Ministarstva.

 **Poglavlje VIII** definira međusobne odnose Ministarstva s drugim organima, precizno utvrđuje principe suradnje, suradnju s Federalnim ministarstvom unutarnjih poslova i drugim ministarstvima unutarnjih poslova, izvršavanje zadataka povjerenih od strane Federalnog ministarstva, pružanje pomoći ministarstvima unutarnjih poslova drugih županija te ovlaštenje za udruživanje financijskih sredstava policijskih organa. Utvrđuje se i suradnja u kaznenim stvarima, razmjena informacija i prikupljanje podataka, ovlasti policijskih službenika drugih tijala na teritoriju Županije, obavljanje poslova izvan teritorija Županije, kaznena djela u nadležnosti drugih policijskih organa te pomoć u izvanrednim situacijama.

 **Poglavlje IX** sadrži prijelazne i završne odredbe kojima se utvrđuje koje podzakonske propise treba donijeti radi implementacije Zakona, prijelazne odredbe o imenovanju policijskog komesara, Neovisnog odbora i Ureda, prestanak važenja važećeg Zakona te stupanje na snagu ovog Zakona.

**IV** **PROVEDBENI MEHANIZMI I NAČIN OSIGURAVANJA POŠTIVANJA**

 **ZAKONA**

 Provedbeni mehanizmi i način osiguranja poštivanja Zakona osigurani su kroz predloženi Zakon.

 **V OBRAZLOŽENJE FINANCIJSKIH SREDSTAVA ZA PROVEDBU**

 **ZAKONA**

 Primjena ovog Zakona neće izazvati dodatne troškove u proračunu Ministarstva.

 **VI OPIS KONSULTACIJA VOĐENIH U PROCESU IZRADE ZAKONA**

 Na izradi prednacrta Zakona je radilo Povjerenstvo imenovano od strane ministra unutarnjih poslove te su vršene i konsultacije sa rukovoditeljima organizacijskih jedinica Ministarstva, koji su dali svoja mišljenja i sugestije.

 **MINISTARSTVO UNUTARNJIH POSLOVA**